Zemanová, Anna, poslankyňa NR SR (2019-01-30):
Dobrý deň. Ďakujem pekne za slovo. Vážený pán predseda, kolegovia, poslankyne, poslanci, no, mne asi nebudete tak pochvalne tlieskať po mojom vystúpení ako to, čo povedal kolega Fecko, pretože mám iný názor, a nielen ja, ale aj naši, moji kolegovia v strane Sloboda a Solidarita. Zavádzate ďalšie nesystémové opatrenie, pretože toto sa nedá považovať za systémové opatrenie, pretože zavádzate ďalšie dotácie. Akákoľvek dotácia kriví trh a kriví prostredie podnikateľské. A namiesto zavádzania systémových opatrení tak prinášate ďalšiu nerovnosť a komplikácie a byrokraciu pre našich poľnohospodárov. Systémové opatrenie by bolo také, ktoré bude slúžiť každému jednému bez ohľadu, bez ohľadu na to, či si o dotáciu požiada, alebo nepožiada. Systémové opatrenie je opatrenie zlepšenia podnikateľského priestoru. Je to opatrenie zlepšenia antibyrokratických požiadaviek, ktoré zahlcujú prácu našich poľnohospodárov vypisovaním rôznych nezmyselných dokumentov, tlačív a šikany zo strany, zo strany úradov a rôznych administratívnych povinností, ktoré ich stoja peniaze a čas. A, samozrejme, tým, že pre nich je prvoradá tá prvovýroba, tak mnohokrát sú to potom ďalšie pokuty, sankcie, ktoré máte naplánované v štátnom rozpočte, resp. v programovom vyhlásení vlády. Na to, aby ste mohli takto rozdávať, tak vlastne zvyšujete cenu potravín, zavádzate ďalšie odvody, čo je vlastne daň z potravín 2,5 %, čo tvorí takmer 84, bude 84 eur na nákup jednej rodiny. Takúto daň zavádzate na to, aby ste mohli rozdávať vám vybraným skupinám. Pretože zákon, ktorý predkladáte, nehovorí o tom, komu bude táto štátna pomoc, bude poskytnutá. Hovorí vo všeobecnosti, že bude prvovýrobcom. Avšak to, komu bude poskytnutá, o tom bude rozhodovať Pôdohospodárska platobná agentúra vo svojich výzvach. Oni si vyberú, ktoré komodity ktorým skupinám bude poskytnutá. Nesystémové dotácie krimia, krivia tento trh, pretože nesystémové dotácie nám znehodnocujú našu pôdu napríklad tým, že sa pestuje množstvo energetických plodín, ktoré sú také veľké monokultúry, že naozaj sa našim poľnohospodárom neoplatí pestovať také plodiny, ktoré, ktoré by si náš trh možno aj vyžadoval. Ale celý tento komplex dotácií jednoducho rozvrátil naše poľnohospodárstvo a poctivých poľnohospodárov, poctivých prvovýrobcov likviduje, končia so svojou činnosťou. Rodinné farmy sa nezakladajú, pretože tie tlaky, ktoré štát vyvíja na podnikanie v poľnohospodárstve, sú neúmerné. A takéto nesystémové dotácie, vyťahovanie si tých šperkov a rozdávanie peňazí tomu, k tomu nepomôže. Chcem povedať, zopakovať to, že nie je tu systémovo povedané teda, už keď sa ide dávať tá štátna pomoc, komu bude tá pomoc daná. Nie je tu väzba na koncepciu rozvoja pôdohospodárstva, ktorá je schválená uznesením vlády na roky 2013 až 2020. Čiže opäť to bude, ste sa tomu bránili vo výbore, keď som povedala, že dotácie, štátna pomoc bude rozdávaná tým, kto si ju vylobujú. Pretože odpoveď bola, že prečo práve tieto komodity, ktoré ste, pán kolega, spomínali v úvodnom vystúpení, ktoré budú podporené. Nuž, lebo oni prišli, oni žiadali, že oni potrebujú. Čiže ten, kto neprišiel, ten, kto nenatŕčal ruku, tak ten si nevyloboval, že sa dostane do výzvy od apríla, aby štátnu pomoc dostal. Zvyšujete zase byrokraciu. Ďalších desať úradníkov bude museť prijať Pôdohospodárska platobná agentúra na to, aby kontrolovala vlastne tieto nesystémové dotácie. Namiesto toho, aby naozaj sa celý systém zľahčil, tak ho zauzľujete. Pán kolega Martinák spomenul, že poľnohospodári sú chudáci, lebo mráz, lebo sneh, lebo klíma či zmeny klímy. Nuž ja si nemyslím, že poľnohospodári sú chudáci, to absolútne nie je pravda. Vždy pršalo, vždy snežilo, máme tu štyri ročné obdobia. A dobrý poľnohospodár na to pamätá. Dobrý poľnohospodár investuje a predvída, že môže byť mráz, že môže byť aj prízemný mráz v máji, že môže už mrznúť aj v novembri. Zaseje také plodiny, aké nám tá zmena klímy prináša, čo je jednoducho fakt, a my sa musíme na tento fakt prispôsobiť a adaptovať. Nie vytrvalo žiť v svojich možno podnikateľských predstavách aj toho poľnohospodára a potom následne bude natŕčať ruku, lebo, „pozrite, pomrzli mi jablká, dajte mi sem milión, tuto mi pomrzlo hrozno, dajte mi sem milión, tuto nám živelný, pohroma, dážď nám pobil obitie, obilie, dajte, dajte nám peniaze“. No, takto by to nemalo byť. Dobrý poľnohospodár toto nepotrebuje. Opýtajte sa spoločností, ktoré v Senci majú, pestujú vo veľkom zemiaky bez, vo vlastnej réžii. Sú poľnohospodári, ktorí na toto pamätajú. Sú, sú ovocinári, ktorí majú opatrenia proti tomu, aby im zamŕzalo, zamŕzalo ovocie. A tí potom neprídu a nenatŕčajú ruku. Čiže tento zákon, ja viem, že je ľúbivý. Ľudia si zvykli v minulosti na, na podporu tzv. tej, tej červenej nafty. Avšak, prosím pekne, nehovorte tomu, že toto sú systémové opatrenia. Je to len rozdávanie peňazí zo štátneho rozpočtu, ktoré prinesie len ďalšiu nerovnosť do poľnohospodárstva, ďalšiu nerovnosť pre prvovýrobcov v rastlinnej, ale aj v živočíšnej výrobe.